Die somerfyngeure wat die GH-span nie kan weerstaan nie - Goeie Huishouding
Die GH-mode-skoonheidspan is dol daaroor wanneer daar nuwe produkte op hul lessenaars beland – hul oë skitter behoorlik! Maar die beste van alles is dat hulle dan vir jóú kan sê watter 'n "moet" en watter 'n "mis" is. Hier is die fyngeure wat hulle dié somer gaan dra, en waaroor jy ook dol sal wees.
Cleo, moderedakteur: Dolce & Gabbana Light Blue Eau Intense Pour Femme
Die nuutste weergawe van dié klassieke fyngeur is 'n sitrus-en-blommengsel met note van appel, gousblom en jasmyn, en basisnote van muskus en amberhout. Dit sal jou op 'n reis na die Mediterreense see neem sonder dat jy jou voet op 'n vliegtuig hoef te sit!
Dolce & Gabbana Light Blue Eau Intense Pour Femme / R895 vir 25 ml
Helen, skoonheidskrywer: Nuxe Prodigieux Le Parfum
Hierdie geur is basies die somer in 'n bottel. Met note van lemoenbloeisel, bergamot, gardenia en klappermelk sal dié parfuum die draer soos 'n tropiese bestemming laat ruik. Dis perfek vir die sonnige seisoen!
Nuxe Prodigieux Le Parfum / R725 vir 50 ml
Lees: Die parfuumtruuk wat elke vrou moet probeer
Angelica, mode-intern: Chloé by Chloé
Hierdie gewilde geur is bekend vir sy varsheid. En dis so veelsydig – dis ewe geskik vir die dag en die aand. Dit het vrugte- en blomgeure en is beslis 'n fyngeur wat jy op jou somerwenslysie moet sit!
Chloé by Chloé EDP / R910 vir 30 ml
Lees: 5 ongewone plekke om parfuum aan te wend
Candice, waarnemende skoonheidsdirekteur: Bobbi Brown Beach
'n Besoek aan die strand is sinoniem met die somer en vakansies. Maar as jy nie by die see kan uitkom nie, kan jy dit na jou toe bring met 'n paar spuite van hierdie lieflike fyngeur. Dit het blom- én seenote – hoe kan jy dus nié daarvan hou nie?!
Bobbi Brown Beach / R1 030 vir 50 ml
Clare, mode-assistent: Sì by Giorgio Armani
Hierdie parfuum is subtiel, maar steeds ongelooflik sexy. Dis geurig en aromaties, maar ook 'n bietjie vrugtig, en dis 'n gunsteling onder baie vroue.